Veiligheidswag geskiet wat plunderaars glo verjaag(Argieffoto: ER24) ŉ Veiligheidswag is verskeie kere gewond toe hy glo plunderaars by ŉ winkel in Turffontein in die suide van Johannesburg probeer agternasit het. Ross Campbell, woordvoerder van ER24, het gesê verskeie mans het na bewering Saterdagmiddag in Bishoprylaan uit ŉ taxi gespring en losgebrand op die voertuig van die man wat hulle agternagesit het. “Paramedici van ER24 was om 15:30 op die toneel waar paramedici verbonde aan die veiligheidsmaatskappy reeds besig was om die 51-jarige man te behandel. Die pasiënt was in ŉ ernstige toestand en gevorderde lewensondersteuning was nodig om hom te stabiliseer voordat hy na ŉ private hospitaal geneem is,” het Campbell gesê. Maroela Media het ŉ navraag aan die Gautengse polisie oor die voorval gerig en wag op terugvoer.